CELEX: 32006R0415
Language: da
Date: 2006-03-10 00:00:00
Title: Kommissionens forordning (EF) nr. 415/2006 af  10. marts 2006  om ændring af forordning (EF) nr. 1572/2005 om åbning af en løbende licitation med henblik på salg på det spanske marked af rug fra det tyske interventionsorgan

11.3.2006   
            
            
               DA
            
            
               Den Europæiske Unions Tidende
            
            
               L 72/6
            
         
      KOMMISSIONENS FORORDNING (EF) Nr. 415/2006
   af 10. marts 2006
   om ændring af forordning (EF) nr. 1572/2005 om åbning af en løbende licitation med henblik på salg på det spanske marked af rug fra det tyske interventionsorgan
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
   ud fra følgende betragtninger:
   
               (1)
            
            
               I medfør af Kommissionens forordning (EF) nr. 1572/2005 (2) har det tyske interventionsorgan åbnet en løbende licitation med henblik på salg på det spanske marked af 500 000 t rug, som det ligger inde med.
            
         
               (2)
            
            
               Så godt som alle de mængder, som blev stillet til rådighed for de erhvervsdrivende, er blevet solgt ved de dellicitationer, der er blevet gennemført, siden licitationen blev åbnet. Under hensyn til markedssituationen og den kraftige efterspørgsel, der er konstateret i de seneste uger, bør nye mængder stilles til rådighed, og det tyske interventionsorgan bør bemyndiges til at forhøje den mængde, der udbydes til salg på det spanske marked, med 500 000 t.
            
         
               (3)
            
            
               Forordning (EF) nr. 1572/2005 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Korn —
            
         UDSTEDT FØLGENDE FORORDNING:
   Artikel 1
   Artikel 1, stk. 1, i forordning (EF) nr. 1572/2005 affattes således:
   
      »1.   Det tyske interventionsorgan afholder løbende licitation med henblik på salg på EF’s indre marked af 1 000 000 t rug, som det ligger inde med«.
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. marts 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 78. Senest ændret ved Kommissionens forordning (EF) nr. 1154/2005 (EUT L 187 af 19.7.2005, s. 11).
   
      (2)  EUT L 253 af 29.9.2005, s. 3.